Hoor jy God wanneer Hy jou naam fluister en reageer jy daarop?
God fluister vandag en elke ander dag jou naam. Maar hoekom fluister God wanneer Hy kan roep? Die antwoord is dat Hy naby genoeg is dat jy Hom kan hoor.
God fluister jou naam is meer as net oordenkings; dit is 365 uitnodigings om te luister na God en die persoonlike boodskap wat Hy met jou wil deel. Met 52 temas soos geloof, gebed, vergifnis en verlossing, verseker Cherie Hill jou dat jy nader aan God kan groei in alle areas van jou lewe. Daar is ook ’n indeks van die temas agter in die boek.
Geskryf asof God self met jou praat, maak dié volkleur-dagboek dit duidelik dat Hy in ’n verhouding met jou wil staan.
Ook beskikbaar in Engels onder die titel He Whispers Your Name.
Cherie Hill is die stigter van ScriptureNow.com wat God se Woord al vir meer as tien jaar na tallose mense in meer as 30 lande bring. Sy het ’n BA-graad in psigologie en is opgelei in Bybelse berading. Sy is ’n topverkoper-outeur van Christelike boeke op Amazon.com. Cherie is ’n mede-outeur van verskeie aanlyn Christelike tydskrifte. Sy bid daagliks dat God se liefde en genade deur haar na die lewens van ander sal vloei.
Jy sê jy “ken” die waarheid, maar die kommer binne-in
jou sê iets heeltemal anders. Jou rustelose siel smeek
om stilte, ’n vrede wat aan jou die standvastige hoop
gee wat jy nodig het om voort te gaan. Tog oorweldig
die probleme van die lewe jou geloof en jy vind dat jy
te moeg en moedeloos word om te glo wat jy weet die
Luister na My. Ek het jou nog nooit in die steek gelaat nie,
en Ek gaan dit ook nie nou doen nie. Elke detail van jou
lewe is binne my bereik – die verlede, hede en toekoms. Jy
weet dit – wees net vir ’n oomblik stil en luister aandagtig na
my sagte stem. Tot met jou laaste asemteug, tot op daardie
oomblik wanneer jy my teenwoordigheid binnegaan, is Ek
ten alle tye en op elke manier by jou. Vertrou op wie Ek is,
en op niks anders nie.
Jou geloof kan jou nie deurdra nie, tensy jou oog op
My gerig is. Ek is die God wat alle dinge geskep het en die
heelal onderhou. Jou heelal, die probleme in jou en buite
om jou, is nie groter as Ek nie.
Wat presies dink jy is te groot vir My? Watter wonder-
werk is daar wat Ek nie kan doen nie? Wat dit ook al is,
wees net stil en weet diep in jou binneste dat Ek God is.
You're reviewing: God Fluister Jou Naam (Hardeband)